text: Exposició: Mèxic i l'exili dels mestres de la República: els germans Bargés Barba i el Grupo Escolar Cervantes de Córdoba (Veracruz)
  En el marc de la Setmana de Mèxic a la UdG, la Biblioteca Barri Vell ha organitzat una mostra que vol servir de reconeixement a la tasca dels mestres republicans a l'exili i d'agraïment al poble de Mèxic per la generositat en la seva acollida.
  El 1939, la victòria franquista a la Guerra Civil significà l'exili per a milers persones. Un dels col·lectius més perseguits fou el dels ensenyants. El franquisme anà contra un model educatiu que es fonamentava en la renovació pedagògica i al nostre país, en la catalanitat. Els mestres exiliats van poder fer arribar aquest model a molt dels països d'acollida. El contacte amb altres realitats va possibilitar també un enriquiment de la seva pràctica i reflexió pedagògiques.
  Mèxic es distingí en l'acollida d'exiliats republicans i entre els passatgers del Sinaia, un dels vaixells que va traslladar-hi refugiats des de França, s'hi trobaven tres germans gironins: els Bargés Barba.
  Lluïsa, Antoni i Josep Bargés Barba eren mestres. Durant les primeres dècades del segle XX estudien a l'Escola Normal de Girona i exerciran en diferents poblacions catalanes durant la monarquia i la Segona República. Amb l'ocupació del país per l'exèrcit franquista marxaran a l'exili. Primer a França i posteriorment a Mèxic. Establerts a Córdoba (Veracruz), treballaran des de la seva fundació al Colegio Cervantes, un dels centres creats amb l'ajuda del Govern espanyol a l'exili. Tots tres moriran a Mèxic, la seva segona pàtria.
  Al Cervantes continuaran aplicant les metodologies renovadores i actives que empraven bona part dels mestres republicans a Catalunya. Es distingiran per fer un ensenyament centrat en l'infant i actiu, a partir de l'experiència i de l'observació.
  Exposició: Organització Política. Presidencialisme i federalisme a Mèxic
  En el marc de la Setmana de Mèxic a la UdG, la Biblioteca Montilivi ha organitzat una mostra de documents que tracten diversos aspectes sobre aquest país com són: